Урыстәылатәи амобилтә госпиталь зықьҩык инарыцны ауаа аднакылахьеит
16:19 12.10.2021 (ирҿыцуп: 16:32 12.10.2021)
© Sputnik / Марианна Кубрава Мобильный госпиталь Минобороны России
© Sputnik / Марианна Кубрава
Хырхарҭарацәалатәи амобилтә госпиталь аҩынтә раан Аԥсныҟа иааит нанҳәа 18 рзы аҿкчымазара зыхьуа рыхәшәтәраҿ ацхыраара аҟаҵараз.
АҞӘА, жьҭаара 12 - Sputnik. Урыстәыла атәылахьчара аминистрра иатәу амобилтә госпиталь нанҳәа 18 раахыс зықьҩык инреиҳаны COVID-19 змоу ауааԥсыра аднакылахьеит, ҳәа аанацҳауеит ААО апресс-маҵзура.
Агоспиталь аҟынтәи илырҩаахьеит 2386-ҩык зҽызхәшәтәыз ауааԥсыра. Илырҩааз анаҩстәи абжьгарақәа рырҭоит.
Иахьатәи аамҭазы астационар аҟны 98-ҩык аҽыхәшәтәра иахысуеит, урҭ иахәҭоу амедицинатә цхыраара рырҭоит.
Хырхарҭарацәалатәи амобилтә госпиталь аҟны имҩаԥыргоит ареспублика ақалақьтә лабораториақәа рҟынтәи инарго анализқәа ПЦР-диагностика. Анаҩс аҭакқәа иахьынтәаашьҭу идырхынҳәуеит. Алобараториа иалшоит аамҭак ала 24 биологиатә материал адкылара.
Агоспиталь аҿы аус руеит шәҩык ауаа. Абригадақәа еихшаны иҷаԥшьоит.
Ареспублика араионқәа рҟынтәи агоспиталь ахь иааиуа ауааԥсыра рыдыркылоит уахи-ҽни, ашьҭаҵареи ахәшәтәреи рзы аӡбамҭа рыдыркылоит рынхарҭа ҭыԥ иаҵанакуа аҳақьым иақәшаҳаҭрала.
Хырхарҭарацәалатәи амобилтә госпиталь аҟны ишьақәыргылоуп арԥҳақәа иԥсабаратәымкәа аҳауа рҭазырсуа аппаратқәа, ачымазҩцәа интенсивла ргәаҭаразы амониторқәа, арентгенографиатә аппаратқәа, УЗИ аппаратқәа, ашьа анализҟаҵагақәа, ПЦР-лабораториақәа.
Урыстәыла хырхарҭарацәалатәи амобилтә госпиталь нанҳәа 18 азы Аԥсныҟа еиҭааит ачымазара ҿкы аԥырҟәҟәараҿы ацхыраара аҟаҵаразы.
Амобилтә госпиталь акоронавирустә инфекциа ҿыц зыхьуа рыхәшәтәразы астационартә медицинатә хәшәтәырҭоуп. Зынӡа 100 иара-ҭыԥ амоуп, аха ԥсыхәа амамкәа иҟалозар даҽа 50 ҭыԥ ацҵахар алшоит.
Арратә госпиталь ҵәыҵәрила еиқәдыршәоит Гәдоуҭа иҟоу Аладатәи арратә округ арратә база аҟынтә. Бжьаратәла уахыки-ҽнаки рыла инырхуеит 100 баллонк.